CLINIQUE HYDRATOR: No More Dry Skin for Men — MIRROR MIRRORMirror Mirror
Newer PostMONSIEUR BIG: doet wat beloofd
Older PostBIOLAGE R.A.W: match met Daan Kneppers ‘Burn the Floor’ kom weer na SA | Netwerk24
Julle kan Steve Smith en David Warner slegsê soos julle wil, maar kan die gelag betaal.
Deur Elretha Britz 20 April 2019 08:00
’n Toneel uit een van die bruisende Burn the Floor-produksies.
Burn the Floor is dans op steroïede, ’n frenetiese, sprankelende, bruisende aanbieding wat jou as kyker na jou asem laat snak. Met die subtitel “The Rebel Tour”, kan groter intensiteit van vanjaar se aanbieding verwag word.
“Rebel” verwys in hierdie geval na die rebelle van baldans, want waar dié danskuns ophou, daar begin Burn the Floor. Dié dansers, wat internasionaal met die hand uitgesoek word, is passievol, sexy en voer bewegings uit wat nie maklik nageboots kan word nie.
Een Suid-Afrikaner is ook in die groep, die Suid-Afrikaanse Latyns-Amerikaanse danskampioen Kylee Brown.
Die musiek waarop die danse uitgevoer word, sluit van Rag and Boneman, James Brown, Aretha Franklin, Santana en Janis Joplin tot Led Zeppelin in. Lelo Ramasimong, ’n finalis in die televisiereeks The Voice SA, sal die sang in sekere nommers verskaf.
Die idee vir Burn the Floor het op sir Elton John se 50ste verjaardagpartytjie in 1997 gestalte geneem waar bal- en Latyns-Amerikaanse dansers ’n vertoning gelewer het. Die vervaardiger Harley Medcalf was so beïndruk met die charismatiese dansers se dissipline, toewyding en brandende liefde vir hul kunsvorm dat sy dit vir ’n teateraanbieding ingespan het.
Aanvanklik was die dansgemeenskap die josie in. Hulle het in die jare voor TV-programme soos Strictly come Dancing en Dancing with the Stars hul kuns agter toe deure beoefen.
Die eerste Burn the Floor-uitvoering was in 1999 in Engeland. Ná besoeke aan 30 lande en meer as 160 stede is hul grootste droom bewaarheid – om baldans na Broadway te neem. Daarna het twee lang en suksesvolle speelvlakke in Londen se West End gevolg. Internasionale toere het ook voortgegaan.
Toerdatums:* Kaapstad, Baxter-teater: 8 tot 17 Augustus. Die kaartjies kos van R180 tot R310 by Webtickets of die teater by 086 191 5800 of aanlyn by www.baxter.co.za.
* Johannesburg, Emperors Palace: 22 Augustus tot 8 September. Die kaartjies wissel van R280 tot R520 by Computicket.
* Durban, Sibaya Casino and Entertainment Kingdom: 12 tot 29 September. Die kaartjies kos R285 by Computicket.
Meer oor: Suid-Afrika | Dans
Gee podium vir betoger, nie die vandaal
Mans in tutu’s moet hárd oefen
Vlagskip vir dans het ondersteuning van regering nodig
Staatsteater ‘wil tuiste skep vir dansers van Afrika’